OpenLLM-France/wikimedia huggingface dataset:
# Bao Xishun

Bao Xi Shun (en xinès tradicional: 鮑喜順; en xinès simplificat: 鲍喜顺; en pinyin: Bàoxǐshùn; nascut a la Xina el 1951) és un resident de Mongòlia Interior i des del 15 de gener de 2005 ha estat reconegut pel Guinness World Records com l'home viu més alt del món. Va mesurar 2 metres i 36,1 centímetres a l'hospital de Chifeng. Shun no té cap problema de creixement, al contrari que l'home més alt de la història, Robert Wadlow, i Leonid Stadnik qui va assegurar ser més alt que Shun, tot i que el Guinness no ho va acceptar.
Xi Shun diu que va tenir una alçada normal fins que va complir els setze anys, quan va experimentar un creixement extraordinari per raons desconegudes. Va arribar a l'alçada actual set anys després, als 23. Estava a l'exèrcit abans de retornar a Mongòlia Interior, on treballa actualment de ramader.

## Referències

* (anglès) Guinness World Records, (2005), Home viu més alt del món
# Barilius infrafasciatus

Barilius infrafasciatus és una espècie de peix cipriniforme de la família dels ciprínids que es troba al nord de Tailàndia.

## Referències

* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Barilius huahinensis

Barilius huahinensis és una espècie de peix cipriniforme de la família dels ciprínids que es troba a Malàisia.

## Referències

* ↑ FishBase (anglès)

## Bibliografia

* Doi, A., 1997. A review of taxonomic studies of cypriniform fishes in Southeast Asia. Jap. J. Ichthyol. 44(1):1-33.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Ausoni

«Ausoni» té aquests significats:
* Ausoni (mitologia), fill d'Odisseu i germà de Latinus, epònim dels ausonis
* Ausonis (llatí) o àusons, poble preromà de la Campània.
* Auruncs poble preromà de la Campània que els grecs identificaven amb els ausonis i els romans diferenciaren com a pobles separats. .
* Ausoni (element)
# Ausonia

«Ausonia o Ausònia» té aquests significats:
** Ausonia Montes, estructura geològica del tipus mons a la superfície de Mart
* Miscel·lània: Arbora & Ausonia, empresa amb seu a Barcelona dedicada a la fabricació i comercialització de productes absorbents als mercats d'higiene
# Azilal

Azilal (àrab: أزيلال, Azīlāl; amazic estàndard marroquí: ⴰⵣⵉⵍⴰⵍ, Azilal) és un municipi de la província d'Azilal, a la regió de Béni Mellal-Khénifra, al Marroc. Segons el cens de 2014 tenia una població total de 38.530 persones. Es troba a l'Alt Atles, a 1.351 metres d'alçària.

## Història

L'octubre de 1916 la tribu dels Aït Messat va perdre el darrer combat al lloc anomenat Zmaïz. Després d'aquesta desfeta es rendiren a les tropes colonials franceses del general de Lamothe, qui l'11 de novembre de 1916 va ocupar Azilal i després va atacar Ait Ougoudide

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
* ↑ Azilal a www.geonames.org.
* ↑ [url = http://gallica.bnf.fr/ark:/12148/bpt6k62762962/f98.image.r=azilal%20zmaiz.langFR L'Action du général DE LAMOTHE à AZILAL]
* ↑ Archives marocaines volume XXVII 1927
* ↑ Historique du 114e Régiment Territorial d'Infanterie
* ↑ Chansons berbères de la région d'Azilal - 1 -
* ↑ Chansons berbères de la région d'Azilal - 2 -
# Barbus lineomaculatus

Barbus lineomaculatus és una espècie de peix cipriniforme de la família dels ciprínids.

## Morfologia

Els mascles poden assolir els 8,6 cm de longitud total.

## Distribució geogràfica

Es troba a Àfrica: rius Cunene, Okavango, Zambezi i Limpopo. És comú a Zimbàbue i Zàmbia. També present a l'Àfrica central i Oriental.

## Referències

* 1 2 FishBase (anglès)
* ↑ De Vos, L. i D.F.E. Thys van den Audenaerde, 1990. Petits Barbus (Pisces, Cyprinidae) du Rwanda. Rev. Hydrobiol. Trop. 23(2):141-159.

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lévêque, C.; Daget, J. «Cyprinidae». A: Daget, J.; Gosse, J.-P.; Thys van den Audenaerde, D. F. E.. Check-list of the freshwater fishes of Africa (CLOFFA) (en anglès). Volum 1. Institut de Recerca per al Desenvolupament (Orstom) i Museu Reial de l'Àfrica Central (MRAC), 1984, p. 217–342.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Hodges (Alabama)

Hodges és una població dels Estats Units a l'estat d'Alabama. Segons el cens del 2000 tenia 261 habitants.

## Demografia

Segons el cens del 2000, Hodges tenia 261 habitants, 98 habitatges, i 78 famílies. La densitat de població era de 32,5 habitants/km².
Dels 98 habitatges en un 32,7% hi vivien nens de menys de 18 anys, en un 62,2% hi vivien parelles casades, en un 14,3% dones solteres, i en un 19,4% no eren unitats familiars. En el 19,4% dels habitatges hi vivien persones soles l'11,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,66 i el nombre mitjà de persones que vivien en cada família era de 3,05.
Per edats la població es repartia de la següent manera: un 23% tenia menys de 18 anys, un 10% entre 18 i 24, un 26,1% entre 25 i 44, un 23,8% de 45 a 60 i un 17,2% 65 anys o més.
L'edat mediana era de 39 anys. Per cada 100 dones hi havia 97,7 homes. Per cada 100 dones de 18 o més anys hi havia 97,1 homes.
La renda mediana per habitatge era de 33.750 $ i la renda mediana per família de 38.333 $. Els homes tenien una renda mediana de 35.625 $ mentre que les dones 17.500 $. La renda per capita de la població era de 25.239 $. Aproximadament el 14% de les famílies i el 13,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Anthony Delaplace

Anthony Delaplace (Valognes, Manche, Baixa Normandia, 11 de setembre de 1989) és un ciclista francès, professional des del 2010. Actualment corre a l'equip Arkéa-B&B Hotels.
En el seu palmarès destaca la victòria a la Polynormande de 2011. En la seva primera participació en el Tour de França, el 2011, fou el ciclista més jove en prendre-hi part.

## Palmarès

* 2007
** Campió de França en ruta junior
* 2010
** Vencedor d'una etapa del Tour de l'Avenir
* 2011
** 1r a la Polynormande
* 2017
** 1r al Tour de Normandia i vencedor d'una etapa
** 1r al Duo Normand (amb Pierre-Luc Périchon)
* 2022
** 1r a la París-Camembert

### Resultats al Tour de França

* 2011. 135è de la classificació general
* 2012. Abandona (7a etapa)
* 2013. 89è de la classificació general
* 2014. 78è de la classificació general
* 2015. 85è de la classificació general
* 2016. 90è de la classificació general
* 2019. 90è de la classificació general
* 2021. Fora de control (9a etapa)
* 2023. 68è de la classificació general

### Resultats a la Volta a Espanya

* 2022. No surt (8a etapa)

## Referències

* ↑ «Delaplace et Moinard partent sur le Tour» (en francès), 28-06-2011. [Consulta: 25 agost 2011].

## Enllaços externs

* Fitxa a sitiodeciclismo.net
# Gugundhabe

Gugundhabe és un clan somali part de la confederació de clans hawiye
Viuen principalment a Hiiraan, Bay, Gedo, Bakool, Shabeellaha Dhexe, la zona del baix Shabelle, i baix i mig Juba, a Somàlia. També hi ha membres del clan vivint al sud d'Etiòpia i nord-est de Kenya.

## Sub-clans

* Baadicadde.
* Degodia.
* Gaaljecel.
* makanne.
* Jiidle.
* Jijeele
* masare.
* Jiryar.
* Murale.
# Malvern (Anglaterra)

Malvern és un municipi al comtat de Worcestershire, Regne Unit. Inclou les poblacions de Great Malvern, Barnards Green, Malvern Link, Malvern Wells, West Malvern, Little Malvern i North Malvern. La majoria d'aquests centres urbans estan separats per comunitats. Té 29.626 persones censades, segons el cens de 2011. El principal nucli urbà és Great Malvern, situat a l'est dels turons Malvern i a l'oest del municipi. La pedagoga musical Sarah Ann Glover va morir en aquest municipi.

## Enllaços externs

* http://www.malverntowncouncil.org
# Pont del Molí d'en Font

el Pont del Molí d'en Font és una infraestructura al terme municipal de Borredà (Berguedà) inclosa en l'Inventari del Patrimoni Arquitectònic de Catalunya. El pont fou construït al s. XVIII juntament amb el molí bataner del mateix nom al peu de la riera del Merdançol. El pont permetia l'accés al molí del gremi de paraires i teixidors de Borredà. Apareix documentat des de l'any 1741, quan el pont ja deuria estar acabat. Pont d'un sol ull fet a partir de grans dovelles força irregulars. Els pilars que el suporten s'assenten sobre la roca viva. El paviment original es troba en mal estat; ha perdut les filades superiors que protegien l'estret pas. Fou construït al segle xviii per accedir al molí fariner i bataner d'en Font, situat al peu de la riera del Mercançol, prop del límit del terme de Borredà amb Vilada.

## Notes

* ↑ «Pont del Molí d'en Font». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 setembre 2015].
# Johann Christian Krüger

Johann Christian Krüger (14 de novembre de 1723, Berlín - 23 d'agost de 1750, Hamburg) va ser un escriptor, actor i dramaturg alemany. Va ser el fill d'un sabater, va estudiar teologia a Halle i a Wittenberg i l'any 1742 va entrar com a actor a la companyia de Johann Friedrich Schönemann, per a la qual també va escriure obres i va realitzar traduccions del francès. Gotthold Ephraim Lessing va escriure sobre ell a la 83a part de la seva Hamburgischen Dramaturgie. L'any 1763 aparegué una col·lecció de les seves obres.

## Obres

* Die Geistlichen auf dem Lande, 1743
* Der blinde Ehemann
* Die Kandidaten oder die Mittel zu einem Amt zu gelangen, 1747
* Der verehelichte Philosoph
* Der Teufel ein Bärenhäuter
* Herzog Michel

### Obres completes

* Johann Christian Krügers Poetische und Theatralische Schriften, publicada per Johann Friedrich Löwen. Weidmann und Reich, Leipzig 1763
* Johann Christian Krüger: Werke. Kritische Gesamtausgabe, publicada per David G. John. iemeyer, Tübingen, 1986, ISBN 3-484-28037-9

## Bibliografia

* Wilhelm Wittekind: Johann Christian Krüger, sein Leben und seine Werke. Berlín, 1898

## Enllaços externs

* «Bibliografia relacionada amb Johann Christian Krüger» (en alemany). Al catàleg de la Biblioteca Nacional d'Alemanya.
* Bücher von und über Krüger bei der Staatsbibliothek zu Berlin Arxivat 2007-09-26 a Wayback Machine.
* Sekundärliteratur Arxivat 2016-03-03 a Wayback Machine.
* Wilhelm Christian Wittekind: J. C. Krüger: Sein Leben und seine Werke (1898)
# Badia de Lady Franklin

La badia de Lady Franklin és una petita badia que es troba a la regió de Qikiqtaaluk, Nunavut, Canadà. La badia es troba a l'estret de Nares al nord-oest del Promontori Judge Daly, a la riba nord-est de l'illa Ellesmere.
L'assentament de Fort Conger, antiga base àrtica, es troba a la riba nord.

## Geografia

La badia de Lady Franklin separa la Terra de Grant, al nord, de la Terra de Grinnell, al sud. Segueix la direcció nord-est a sud-oest durant uns 110 km des de la conca de Hall. Al nord-oest hi ha una petita badia coneguda com a Discovery Bay, i la part més interna sovint és mostrada als mapes com a fiord Archer.

## Història

La badia rep el nom de Lady Franklin, esposa del famós explorador britànic Sir John Franklin, que va desaparèixer mentre cercava el pas del nord-oest. Posteriorment Lady Franklin va finançar diverses expedicions de rescat per buscar Sir John.
La badia de Lady Franklin es va fer coneguda a la premsa dels Estats Units en el període 1880–1884 després que el United States Army Signal Corps escollís aquell lloc per establir-hi una base per intentar arribar al pol nord. Un grup de 25 militars, dirigits pel primer tinent Adolphus Greely hi arribaren l'agost de 1881 i construïren Fort Conger.

## Referències

* ↑ «Lady Franklin Bay. The Columbia Gazetteer of North America. 2000», 27-11-2005. Arxivat de l'original el 2005-11-27. [Consulta: 5 gener 2021].
* 1 2 «PEARY IS AT FORT CONGER» (PDF). The New York Times, 10-11-1900 [Consulta: 5 gener 2021].
# Histiòcit

Un histiòcit (de histio, diminutiu d'histò, que significa teixit, i cyte, que significa cèl·lula)) és una cèl·lula que forma part del sistema fagocític mononuclear (també conegut com a sistema reticuloendotelial o sistema limforeticular). El sistema fagocític mononuclear forma part del sistema immunitari de l'organisme. L'histiòcit és un macròfag dels teixits o una cèl·lula dendrítica

## Referències

* ↑ «Histiòcit» (en anglès). Medical Subject Headings.
* ↑ WordNet Search - 3.0
* ↑ «Development and homeostasis of 'resident' myeloid cells: the case of the Langerhans cell». Trends in Immunology, vol. 31, 12, December 2010, pàg. 438–45. DOI: 10.1016/j.it.2010.09.003. PMID: 21030305.
# Horné Otrokovce

Horné Otrokovce és un poble i municipi d'Eslovàquia que es troba a la regió de Trnava, a l'oest del país.

## Història

La primera menció escrita de la vila es remunta al 1113.
# Horslunde

Horslunde és una localitat situada al municipi de Lolland, a la regió de Selàndia —Regió de Sjælland— (Dinamarca), amb una població, l'any 2012 d'uns 707 habitants.
Està situada a l'oest de l'illa de Lolland, al costat de la costa de la mar Bàltica.

## Referències

* ↑ www.statistikbanken. Departament d'Estadística de Dinamarca. Consultat el 6 de juliol de 2018
# Hans Herrmann

Hans Herrmann va ser un pilot de curses automobilístiques alemany que va arribar a disputar curses de Fórmula 1 nascut el 23 de febrer del 1928 a Stuttgart, Alemanya.

## A la F1

Va debutar a la setena cursa de la quarta temporada de la història del campionat del món de la Fórmula 1, la corresponent a l'any 1953, disputant el 2 d'agost el GP d'Alemanya al Circuit de Nürburgring.
Hans Herrmann va participar en dinou curses puntuables pel campionat de la F1, disputades en vuit temporades diferents entre 1953 i 1961.
Fora de la F1 també va disputar nombroses curses destacant la victòria a les 24 hores de Le Mans de l'any 1971.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | Posició | Punts |
| 1953 | Hans Herrmann | Veritas | Veritas | ARG | 500 | HOL | BEL | FRA | GBR | ALE 9 | SUI | ITA | | | - | 0 |
| 1954 | Daimler Benz AG | Mercedes | Mercedes | ARG | 500 | BEL | FRA Ret | GBR 3 | ALE Ret | SUI 3 | ITA 4 | ESP Ret | | | 7è | 8 |
| 1955 | Daimler Benz AG | Mercedes | Mercedes | ARG 4* | MON NVS | 500 | BEL | HOL | GBR | ITA | | | | | 22è | 1 |
| 1957 | Officine Alfieri Maserati | Maserati | Maserati | ARG | MON NVQ | 500 | FRA | GBR | | | | | | | - | 0 |
| 1957 | Scuderia Centro Sud | Maserati | Maserati | | | | | | ALE Ret | PES | ITA | | | | - | 0 |
| 1958 | Scuderia Centro Sud | Maserati | Maserati | ARG | MON | HOL | 500 | BEL | FRA | GBR | ALE Ret | POR | | | - | 0 |
| 1958 | Jo Bonnier | Maserati | Maserati | | | | | | | | | | ITA Ret | MAR 9 | - | 0 |
| 1959 | Scuderia Centro Sud | Cooper | Maserati | MON | 500 | FRA | HOL | GBR Ret | | | | | | | - | 0 |
| 1959 | British Racing Partnership | BRM | BRM | | | | | | ALE Ret | POR | ITA | USA | | | - | 0 |
| 1960 | Porsche System Engineering | Porsche | Porsche | ARG | MON | 500 | USA | HOL | BEL | FRA | GBR | POR | ITA 6 | | 22è | 1 |
| 1961 | Porsche System Engineering | Porsche | Porsche | MON 9 | | | | | ALE 13 | ITA | USA | | | | - | 0 |
| 1961 | Ecurie Maarsbergen | Porsche | Porsche | | HOL 15 | BEL | FRA | GBR | | | | | | | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 19 | 0 | 1 | 0 | 1 | 10 |
# Humban-haltaix III

Humban-haltaix III o Humban-Haltaš III va ser rei d'Elam. Va pujar al tron l'any 650 aC, probablement.
Durant el seu regnat els assiris van atacar Elam i van ocupar la ciutat de Madaktu, cosa que els facilitava l'entrada al regne d'Elam. L'any 647 aC el rei Assurbanipal va ocupar Susa, i va capturar a Humban-haltaix. Es coneix un text d'Assurbanipal que diu:
| « | Susa, la gran ciutat santa, morada dels seus déus, seu dels seus misteris, la vaig conquerir. Vaig entrar als seus palaus, vaig obrir els seus tresors on s'acumulava plata i or, béns i riqueses... Vaig destruir el Ziggurat de Susa. Vaig trencar les seves banyes de coure brillants. Vaig reduir a pols els temples d'Elam; i la pols dels seus déus i deesses la vaig escampar als vents. Vaig devastar les tombes dels seus reis antics i recents, vaig exposar-los al sol i em vaig endur els seus ossos cap a la terra d'Assur. Vaig devastar les províncies d'Elam i a les seves terres vaig sembrar sal. | » |
| — Assurbanipal |||

## Referències

* ↑ Potts, D. T. The Archaeology of Elam : Formation and Transformation of an Ancient Iranian State. Nova York: Cambridge University Press, 2016, p. 282-283. ISBN 9781107094697.
* ↑ Editors de Time-Life Books. Persians: masters of empire. Alexandria: Time-Life Books, 1995, p. 7-8. ISBN 9780809491049.
# Humbannikaix II

Humbannikaix II o Humban-nikaš II va ser rei d'Elam entre els anys 653 aC i 652 aC. El seu breu regnat es va iniciar després de la decapitació del seu predecessor Teumman l'any 653 aC.
Va governar una part d'Elam mentre el seu germà Tammaritu I en governava una altra. Urtak, el pare, havia governat Elam des del 675 aC al 664 aC, quan va morir i el va succeir Teumman, el seu nebot. Els dos fills van haver de fugir d'Elam per escapar de Teumman, i es van refugiar a Assíria, a Nínive. Segons sembla, Humbannikaix II era el fill gran.
Després de la mort de Teumman, el rei assiri Assurbanipal va dividir el regne d'Elam, i va posar al front de Madaktu amb el títol de "rei" a Humbannikaix, i a Tamaritu el va nomenar "rei" d'Hidali. Mentrestant Assurbanipal s'enfrontava al seu germà Xamaix-xuma-ukin, rei de Babilònia, que s'havia revoltat contra ell. Humbannikaix es va unir a la rebel·lió, i va enviar tropes en ajuda de Xamaix-xuma-ukin l'any 652 aC. El rei d'Assíria va derrotar el seu germà i a les forces elamites, i poc després, un home anomenat Tammaritu, que no era el germà d'Humbannikaix, va ser posat al tron d'Elam. Els historiadors el coneixen amb el nom de Tammaritu II.

## Referències

* ↑ Potts, D. T. The Archaeology of Elam : Formation and Transformation of an Ancient Iranian State. Nova York: Cambridge University Press, 2016, p. 280. ISBN 9781107094697.
* ↑ McIntosh, Jane R. Ancient Mesopotamia: new Perspectives. Oxford: ABC Clio, 2005, p. 359. ISBN 9781576079652.
# Humbanumena III

Humbanumena III o Humban-numena va ser rei d'Elam de l'any 692 aC al 689 aC, aproximadament.
Va pujar al tron després del breu regnat (deu mesos) de Kudur-Nahhunte, (693 aC-692 aC). Els inicis del seu regnat van coincidir amb una època d'inestabilitat a la zona, pels constants enfrontaments entre Assíria, Babilònia i Elam. Humbanumena II va reunir molts aliats contra Assíria: Ellipi, Parsuwaix, un exèrcit d'Anxan, Pasir, tota la Caldea i Aram.
L'any 691 aC, totes aquestes forces es van enfrontar a l'exèrcit assiri comandat pel seu rei Sennàquerib a la plana vora la ciutat de Khalule, situada a la riba oriental del Tigris. Hi ha diferents versions del resultat de la batalla: les Cròniques babilòniques parlen d'una victòria sobre els assiris, però les fonts assíries informen d'una victòria del rei assiri Sennàquerib. Sembla però, que els assiris van patir les pèrdues més importants.
El mes de gener de l'any 689 aC, Humbanumena III va patir un ictus que el va deixar sense parla. Va morir el desembre d'aquell any, i Sennàquerib va aprofitar per atacar de nou Babilònia, que va conquerir i destruir. A Humbanumena III el va succeir Humbanhaltaix.

## Referències

* ↑ Potts, D. T. The Archaeology of Elam : Formation and Transformation of an Ancient Iranian State. Nova York: Cambridge University Press, 2016, p. 272-274. ISBN 9781107094697.
# Hermip de Beirut

Hermip de Beirut (Hermippus, Ἕρμιππος) fou un escriptor grec del temps de Trajà i Hadrià (segle ii), esclau de naixement i deixeble de Filó Bibli que el va recomanar a Herenni Sever i va arribar a destacar per la seva eloqüència i coneixements. Va escriure diverses obres, una de somnis en cinc llibres, i Περὶ Ἑβδομάδος. És esmentat per Climent d'Alexandria i per Esteve de Bizanci.

## Vegeu també

* Hermip d'Esmirna

## Referències

* Smith, William (ed.). A Dictionary of Greek and Roman Biography and Mythology (en anglès). Boston: Little, Brown and Co., 1867 (Vol. I, Vol. II i Vol. III). Vol. II Pàg. 417
# Huyghe

«Huyghe» té aquests significats:
* René Huyghe (1906 - 1997), escriptor francès
* Pierre Huyghe (1962), escriptor francès
* Sébastien Huyghe (1969), polític francès
# Hydnum

Hydnum és un gènere de fongs Basidiomicots de la família Hydnaceae. Són notables pels seus himenis amb aspecte dentat. Les espècies més conegudes són la lengua de bou (Hydnum repandum) i la lengua de bou rogenca (H. rufescens). El nom del gènere deriva del grec antic: (h)udnon/ύδνον, que era la paraula per designar la tòfona. D'entre les espècies dins el gènere Hydnum, n'hi ha que creixen sobre el sòl i altres ho fan sobre la fusta.

## Algunes espècies

Segons el Dictionary of the Fungi (10th edition, 2008), aquest gènere conté 120 espècies.
* Hydnum ambustum
* Hydnum dispersum
* Hydnum durieui
* Hydnum elatum
* Hydnum ellipsosporum
* Hydnum investiens
* Hydnum molluscum
* Hydnum papyraceum
* Hydnum repandum
* Hydnum rufescens
* Hydnum umbilicatum

## Referències

* ↑ «Hydnum L. 1753». MycoBank. International Mycological Association. [Consulta: 17 juny 2011].
* ↑ Kirk PM, Cannon PF, Minter DW, Stalpers JA.. Dictionary of the Fungi. 10a edició. Wallingford, UK: CABI, 2008, p. 325. ISBN 978-0-85199-826-8.